
PREFACE. 



The poetical effusions of immature age, 
though seldom marked by artistic skill or 
vigorous thought, may yet present attrac- 
tions of another kind, worthy of some com- 
mendation. When distinguished by natural 
simplicity, or animated by the impulsive 
freshness and vivacity peculiar to youth, 
they cannot fail to be appreciated in a cer- 
tain degree by minds imbued with the com- 
mon sympathies of nature. These sympathies 
especially apply to the great bulk of man- 
kind, represented by the working classes, to 
whom the Author of ''Rhymes frae the 
Chimla-lug" appeals for recognition as a 
humble aspirant for their favour. He lays 
no claim to learned acquirements, classical 
excellence, or profundity of thought in his 

Doric lucubrations, as he very naively ex- 
plains in one of his rhymes — 

^ Since I began, my aim has been, 
To write jist what IVe dune and seen ; 

High themes IVe ne'er socht after." 

And so, in truth, he has been no inapt 
observer of the simple incidents of life, that 
attract a young mind, in his sphere, when 
imbued with the poetical faculty. That he 
possesses the true " Castalian " vein, it would 
not, perhaps, be hazarding too much to 
assume, from the happy evidences which his 
lyrical sympathies evince in the pages now 
before the reader. If simplicity, tenderness, 
and humour, are recognised elements in 
poetry, then the evidence of these char- 
acteristics are unmistakable in many of the 
effusions appearing in this collection. 

Considering that these emanations of his 
Muse have been the spontaneous birth of 
juvenile fancy, under very unfavourable 
circumstances, they present features of in- 
terest which few authors of similar age, and 
in a relative condition of life, have surpassed. 
In a letter which the author recently ad- 

dressed to the writer of these remarks, 
requesting him to compose the preface to 
his book, he says — " In the preface you might 
intimate that the pieces appearing in the 
publication, along with many others not 
inserted, were written between the age of 
thirteen and nineteen, by one who has re- 
ceived little or no education, having to leave 
school to work at the age of ten. You might 
also state they were written at night, beside 
the Chimla-lug, after a hard day's toil ; and 
instead of wasting time loitering about the 
streets, as some lads do, I was seated at the 
ingle side spinning threads of homely rhymes. 
If I have dissipated my time in so doing, let 
me be punished accordingly. I am perfectly 
aware that the pieces are not without faults, 
but let the critics understand the unfavourable 
circumstances in which the author was placed, 
and fortified by this exculpation, I will bear 
the scourge with humility, if found wanting 
in sense, feeling, or fancy." 

After this explicit description of the 
author's meagre opportunities to do justice 
to an art that requires sedulous devotion 

in its pursuit, to enable its votary to pluck 
the laurel of fame from the shrine of immor- 
tality, there is little more to say, except 
it may be in expressing a hope that 
** Rhymes frae the Chimla-lug " may meet 
with a favourable re<:eption from all who 
peruse them, and can sympathise with the 
dream of the youthful poet in thus appearing 
before the world to solicit recognition in a 
humble way. 

Edinburgh, March 1881. 

^atrnnad Starft'g Mvnt^tn Witt. 

{A Reading), 

Tak' tent a' ye wha tak' a drap, 
In case ye meet wi' some mishap ; 
And hear this wee bit story oot, 
Frae what I tell ye'U no misdoot ; 
Gin ye be warned wi' what ye hear, 
Then hobgoblins ye needna fear. 

A sober chiel was Tammas Stark, 

Wha ne'er a day stopt aff his wark ; 

In a' things he did what was richt, 

An' tried tae mak' his hame fu' bricht : 

Bit troubled wi' a randie wife, 

The plague an' terror o' his life ; 

A dirty, drucken, bleth'rin gipsy, 

Wha ilka day wad come hame tipsy. 

An' claver wi' the neebor fouks, 

Drinkin' het yill an' crackin' jokes. 

-X B 

At ither times Meg was sae dour, 
1 That she was share tae raise a stoure, 
An' flyte wi' some ane on the stair, 
An' wi' an aith at times declare. 
That she was better than them a' — 
" An' noo lat plouky-faced M'Cravv, 
Cum' oot if she's the pluck, an' see 
If she can stan' her grund wi' me." 

Syne doon the stair cum's Kate M'Craw, 
As strong a lass as e'er ye saw ; 
Resolved tae tak' her mither's pairt. 
For weel she kent the fechtin' airt 
Without a word she draws her fist, 
An' strikes Meg Stark richt i* the kist ; 
Meg gi'es a roar like some wild nowte, 
Lifts up her fit, gi'es Kate a clout j 
They get in grips, then wi' a clash 
^ Their heids upon the stair cum smash. 

Meg Stark gets up, her sleeves a' torn. 
While Kate declares, before the morn 
^ She'll hae twa een as black as slaes — 
" Leuk ! leuk at my guid Sunday claes, 
Ye dirty, guid-for-naethin' hizzie, 
Wi' fouks affairs yer aye sae bizzy ; 
Gang ben, ye jaud, an' min' yer hoose. 
An' no gie fouk yer ill abuse ; 

Ye talk sae much 'boot ither fouk, 

Wha waste their means on drink an' smoke ; 

Bit gey queer things aboot yersel* 

The neebor fouks wi' truth can telL 

They say ye never pey the rent ; 

Yer ain man's wame ye aften stent ; 

Guid claes o' yours are i' the pawn, 

An' a' the neebors roun' yer awn. 

Tak' my advice, gie ower the drink, 

An' save yer ain frae ruin's brink." 

Meg got at length as quate's a moose. 
An' then gaed ben intae the hoose ; 
The neebors, wha'd been stan'in' by 
A' lauchin', noo were like tae sigh. 

The ither nicht, hame frae his wark 
At hauf-past six cam' Tammas Stark, 
An' saw his wife drunk on the flair. 
An awfu' sicht, ye may be share ! 
The sicht tae Tammas wisna new, 
For Meg maist ilka nicht was fou ; 
Bit he'd resolved tae be a man. 
An' Meg's drunk fits nae langer stan'. 
Quo' Tam, " I'll gie the jaud a fricht 
Before I sleep a'e wink the nicht" 
Then left her lyin' on the flair, 
An' gaed doon bye tae Patie Blair. 



\ 

As Tam stapt intae Patie's hoose, 

An' saw baith man an' wife sae crouse, 

A short heart's prayer frae his lips came — 

" Oh ! wad tae God mine's were the same ! " 

Pate's wife sat by the ingle knitten', 

The wee bit wean played wi' the kitten ; 

Patie himser sot i' the neuk, 

An' on the table lay his beuk ; 

The fire burned cheery i' the grate. 

"Cum' in, man, Tam, an* tak' a sate ; 

What's UP the nicht ? " " Meg's drunk again ! " 

" Weel, lat me tell ye, plump an' plain, 

Yer mair the fule. Just gang awa' 

An' stop elsewhere a week or twa. 

Gey sune she'll gie ower takin' drink, 

When she fin's oot the want o' clink." 



A beamin' smile lit up Tam's face. 
As up he gat tae leave the place, 
Saying, " Honest frien', I'll try yer plan, 
Itll no mak' me a puirer man ; 
Bit I've a'e thing I'd like tae dae — 
A kin' o' goblin pairt tae play ; 
At twal' o'clock I'll tak' a sheet, 
An' row mysel' up in't complete ; 
Gae up an' say a word or twa 
Tae Meg before I gang awa'.' 

As twar chimed on the auld toon nock, 
The key was turned i' the lock, 
An' in there stapt tae Tammy's hoose 
A waesome wiigith that frichtit puss, 
Wha'd Deen hauf sleepin' on the flair. 
Bit noo louped up an' snuffed the air, 
Syne giied a fufF, then made a spring. 
An' fast tae Maggie's cheek did cling. 
Meg gied a groan, for pussie's claw 
Had sunk gey deep intae her jaw ; 
Then raised her heid, wi' open e'e, 
An' wow, an unca sicht did see. 
A man, wi' face as white as death, 
Sat on the kist in lang white claith : 
Meg rubbed her een, gazed, an' wondered, 
An' aye the mair she was dumfoundered. 

The ghaist noo waved its airm an' spoke. 
Quo' Meg, " Guid save us, sic a shock I " 

" I've cum' frae regions doon below, 
Whaur ghaists an' bogles glide in woe ; 
Meg Stark, I warn ye tae beware, 
Gie ower the drink, or else tak' care, 
For Tammas Stark nae mair ye'll see, 
As lang's ye ta^e the barley bree. 
Sax weeks ye'll gSt, that's in my power, 
Tae gar ye turn a new leaf ower ; 



1 8 Rhymes f roe the Chimla-lug. 

An* then, ye'll maybe ca' tae mind 

Tam, wha was aye sae guid an' kind." 

Meg then attempted tae get up, 

The ghaist a blanket up did whupp, 

An' flang't richt ower her heid an' shouther, 

Then vanished like a puff o' pouther I 

Meg screamed an' cried baith loud an' lang, 

Until at length the door gaed bang ! 

The neebor fouks cam' shapchlin' in, 

An' aye 'twas " Walie, what a sin ! 

Losh preserve us, what's the maeter ? 

Hae they abused the helpless cratur ? 

It's sinfu' sae tae frichtin' fouk 

An* rouse us a' wi sic a shock." 

Meg no bein' in her sober senses, 

Tae hide the tale made nae pretences. 

She tauld them hoo the ghaist had cum', 

"Then flew," she thocht, "richt up the lum." 

Some o' the auld wives sighed, " My conscience," 

While ithers said, "'Twas nocht bit nonsense." 

The fouk seein' things were noo a' richt, 

Fu' cheerfully bade Meg, " Guid nicht." 

Meg baured the door, got 'neath the blanket, 

An' muttered oot, " Od, guid be thankit." 



Sax weeks hae passed sin' Tammy went, 
Puir Meg's haen guid time tae repent j 

She looks sae pale, her cheeks sae thin, 
The vera banes stick through the skin. 
When ask't tae taste frae oot the bottle, 
She answers, " No, I'm noo teetotal." 
O God ! if fouk these words wad say, 
When drink wad tempt them, nicht or day, 
I'm share the wickedness on earth 
Wad turn tae nocht bit joy an' mirth. 
Drink, cursed drink I man's vilest foe ! 
Frae it springs murder, want, an' woe ! 
Man, man, hae sense, scorn wi' a will 
The fiend that does sae muckle ill. 
Ne'er lat it gang within yer mooth, 
An' ye'U be better far, in sooth. 
Stretch oot yer han', an' fr^e the mire 
Raise up the temperance banner higher ; 
Till a' sail worship at the shrine 
O water pure, the best o' wine ! 
Gi'e help untae the faithfu' man 
Wha joins auld Scotland's temperance clan. 



Tam, honest chiel, is blythe at hame, 
Wi' smilin' face an' weel-fiUed wame j 
An' Meg's a pleesure noo tae see, 
As she Stan's pourin' oot the tea. 
The hoose itsel' is greatly changed. 
The furniture's sae neatly 'ranged ; 

The cups an' saucers on the shelf 
Shine braw wi' ither potter's delf ; 
The auld pat lids upon the wa' 
Are jist like mirrors, they're sae braw. 

Before Tarn tastes the beverage hot, 
He says, " A'e thing I've no forgot, 
Sae lat us on oor bended knee, 
Gi'e a'e short prayer, Meg, you an' me." 
A simple prayer tae Him aboon, 
Wha kin'ly on the puir leuks doon, 
Is offered up ; syne whan weel fed. 
The twa gang toddlin' aff tae bed. 

As noo is seen, Meg's free frae strife, 
Nae langer Tam Stark's drucken wife. 

The sun i' the lift was shinin' fu' bonnie 
As I and my Jeannie strayed roun' the Braid 
Hills ; 
The lassie whase looks are mair witchin' than onie, 
Whase voice is far sweeter than murmuring rills. 

The birdies were warblin' their wudnotes sae 
cheery, 
And waukenin' the echoes o' Nature's sweet 
lyre; 
Enraptured I sat doon beside my ain dearie, 
And heard the sweet sangs o' the gay feathered 
choir. 

The mey o' the lammie beside its ain mammy, 
Fell saft on oor ears as we sat there alane ; 

The mild summer zephyr, refreshing and balmy. 
Flushed Jeannie*s fair cheeks like the rose after 
rain! 

What wud I no dae for the sake o' my Jeannie ? 

rd lay doon my life in a meenit, I trow ; 
Oh ! ithers may hae gowden hair and blue eenie. 

But nae ane can equal the lassie I lo'e. 

Gie me but ae 'oor wi' my lass i' the gloamin', 
Whaur a' thing is quate but the wee burns that 
rin, 
Whaur lammies are friskin', and kye are oot 
roamin', 
Awa' i' the kintra, frae labour's lood din. 

Ye Powers i' the lift ! wha protect the wee sparrow, 
And hap a green mantle ilk year ower the lea ! 

Guard weel the bit lassie wha is my sweet marrow, 
And shield her frae danger whaure'er she may be 



I JEusinfl &xt 

I MUSING sit. 

Where earth is lit 
With Luna's silv'ry light j 

I see a star, 

How bright, how far ! 
I dream of one to-night. 

How pleasant thus 

It is for us. 
Poor toiling sons of men, 

To sit and dream 

By some sweet stream. 
Or daisy-dappled glen. 



Rhymes frae the Chtmla-lug. 23 

Quietness prevails — 

No sound assails 
My ear, all now is hushed ; 

I muse on youth, 

Hard times, forsooth, 
Bright aspirations crushed. 

But why repine ? 

A star doth shine 
Resplendent night and day ; 

Where'er I go 

My heart doth glow, 
Supreme Love holds the sway. 

That star I own 

As one alone 
Who keeps me from all harm ; 

Her winning smile 

Is free of guile ; 
Her voice it hath a charm. 

Dear, beauteous star ! 

Oh, may nought mar 
Thy prospects, now so bright ; 

May God above 

Protect thee, love, 
And keep thee in the right ! 

Eo a iFlee 

{ Who had the misfortune to fly into some printing ink the author 

was working zvith), 

Wae's me, ye're in an unca plicht, 
Held by the wings there geyan ticht ; 
Jist wait awee, I'll set ye richt, 

Wee hairmless flee ; 
A' ower wi* ink, losh ! what a sicht — 

Sad, sad tae see ! 

Noo, dinna struggle, puir wee thing, 
Tak' care, or else ye'll break yer wing, 
An' nae mair tae the eagle * cling, 

Or pane o* glass ; 
Or aiblins gi'e mysel' a sting, 

As by ye pass. 

Jist baud a bit, there ye are free ! 
Awa' ye gang — ^what ! canna flee ? 
Tae mak' ye richt what I'd no gie, 

Yer stan'in' still ; 
I'm laith yer murderer tae be, 

Bit I maun kill. 

Tae nick ye ootricht, o'd, I'm share 
I dinna want, an' dinna care ; 



A piece of the hand-printing press. 

Bit I maun dae't, an', what is mair, 

Be quick, or feth, 
Ye'U dee yersel' wi' struggles sair, 

A painfu' death. 

Hurrah 1 yer aff ! richt prood am I ; 
Noo, Flee, tak' heed, an' henceforth try 
Tae keep a wee mair near the sky, 

Or side o* wa's. 
In case yer wings tae ink cum nigh, 

Or else yer paws. 

This lesson, Flee, thou'st truly taught — 
In snares an' vices ne'er be caught, 
Steer clear o' rocks, hae nae a faut 

That fouk can name. 
An' wi' that chiel ca'd Johnnie Maut 

Nae frien'ship claim. 

There's some wha aye stravaig aboot, 

An' seldom stey at hame ; 
The pleasures o' the chimla-lug 

For them are far ower tame. 
For me, I'm never oot at nicht — 

Fegs no, I'm far ower snug ; 
The muses I invoke an' woo 

Beside the chimla-lug. 

What pleasures fouk find i' the street 

I dinna ken ava' ; 
The snares are plenty, you'll agree, 

An' vice tae taint us a'. 
For it but tempts ye tae defile 

(Ye may yer shouthers shrug), 
But, peace an' virtue aye you'll find 

Beside the chimla-lug. 

Wi' bairnies clinging roun' their knees, 

Some fouk can ne'er be fashed ; 
But gie tae me a bairnie wha 

Is tidy an' clean washed. 
There's treasures in its sweet wee smile 

When lyin' on the rug ; 
Losh ! I delighted sit an' watch 

Beside the chimla-lug. 

The cosy chimla-lug I lo'e, 

An' aye I will maintain, 
There's nae place like the chimla-lug, 

Though it be e'er sae plain. 
A proof? 'Tis said some beasts are wise, 

Then let us tak' the dowg ; 
You'll find, when he is i' the hoose, 

He's by the chimla-lug ! 



(EfpMe to JFranft H^. ©orlron* 

AuLD frien', it's noo high time, I think. 
That I sud dip the quill in ink ; 
Sae gif the Musie disna jink, 

I'll say a wee bit wordie ; 
For weel I lo'e thee, Gordon lad ; 
Your rhymes aye mak' me lauch when sad; 
They're jist as guid as pills, when bad, 

And dinna cost a curdie. 
Noo, for the hamely screed ye sent 

Accept the thanks o' Johnnie — 
The Laddie Bard, best kenned in print. 

Your rhyme-composin' cronie. 
And likewise, Frank, I've you tae thank 

For writing rhymes sae pawky. 
And some fine day I'll e'en send tae 

Frank Gordon some tobacca. 



28 Rhymes f roe the Chimla-lug. 

I'm sorry that across tae Fife 
I cou'dna get — no, for my life ; 
It wisna the auld yammerin' wife 

That kept back rhymm' Johnnie. 
Noo, gif I'm spared until neist year, 
At Elie Hoose for you I'll spier, 
And aiblins hae a glass o^ beer, 

And view auld Fife sae bonnie. 
Nae doot we'll spiel some heathery brae, 

Or wander through the plantin' ; 
Tae tell the truth, I mean tae ha'e 

A richt guid day's gallantin'. 
Fu' dreary, I still weary 

Tae shake your hand richt hearty ; 
A Scotch chap, e'en a guid drap 

Ye'U drink wi' me, my certy. 



Sae sing ye on wi' muckle glee, 
And let your sang, whaure'er ye be, 
Be aye in praise o* fair Elie, 

And a' its silvan grandeur ; 
Its bonnie lassies and its men 
(Mind tae the Weekly News it sen'). 
Or praise some bonnie flowery glen, 

Whaur aft at nicht ye wander. 
Until baith auld and young arise, 

And cry, " Bring forth thy beukie ; " 

Then prent what truly will surprise 

The guid fouk i' the Neukie.* 
What ? faut thee ? Man, they'll daut thee, 

For nane daur thee misca' ; 
They'll tak' ye, and mak' ye 

A wreath o* laurels braw. 

Adieu, auld frien*, and bear in mind, 
A frien' in me ye aye will find : 
This screed us twa does stronger bind 

In frien'ship sae divinely. 
A' through a simple rhymin' screed, 
I fand a frien' in Willie Reid : 
His hand I've grasped wi' pride indeed. 

And heard him speak sae finely. 
Ere lang I hope to shake the hand 

O' Andrew Smith and Slimming, 
And " Surfaceman," whase rhymes are grand, 

And her t wi' fancy brimming. 
There is some fouk will say, " Noo, Jock, 

Your rhymes ye micht be sparin' ; " 
Sae noo I'll close and seek repose ; 

Guid-bye — frae Jock McLaren. 

* East Neuk o' Fife. f Mary Cross. 

iSonnte Seannie Sinclair, © I 

My Jeannie she's a braw, braw lass, 
Wi' her I never weary, O ! 

Whene'er I gang at gloamin' grey, 
Tae me she's aye sae cheery, O ! 

My rhymin' model, Rabbie Burns, 
Sang o' his ain kind dearie, O ! 

An' Fergusson, the writer chiel. 
Struck up the tune fu' cheery, O ! 

Sae I as weel may clink a sang 
In praise o' Jeannie Sinclair, O ! 

She is a bonnie, buxom lass, 
Tae kirk some day I'll link her, O ! 

Her teeth are like the purest snaw, 
Her een are blue an' bonnie, O ! 

Her lauchin' an' bewitchin' smiles 
As guid as gowd tae monie, O ! 

Her bonnie, bonnie gowden hair. 
Fa's on her milk-white breastie, O ! 

My Jeannie's heart is leal an' kind 
Tae ilka puir wee beastie, O ! 

She meets me by the auld aik tree. 
Be e'er the nicht sae threat'nin', O ! 

She winna disappoint her luve, 
Although she gets a wet'nin', O ! 

Oh ! gin* I were yon gay moss-rose, 
That blooms beneath her window, O ! 

I'd fill the air wi' sweet perfume, 
Frae Monday morn tae Sunday, O ! 



bonnet 

Written at the grave of Robert Fergusson, Poet, 
Canongate Churchyard, Edinburgh* 

A FLOWER culled from the grave of one whose fate 

I mourn : nipt in its bloom, just like the bard 
Whose dust lies here. I stand and gazing wait. 

As if he'd rise and eye me with regard. 
Fergusson ! immortal youth ! how hard 

And rough the road thou had'st to travel o'er ; 
How soon, great light ! thy genius bright was 
marred 

By Death, who led thee to another shore ! 
Some day, perchance, I musing here may stray. 

And place immortelles over thy loved dust, 
And shed a tear, as I have done to-day : 

Fain would I linger yet, but ah 1 I must 
Depart in sadness as I think of thee. 

Whose fate I mourn — which yet mine own may be ! 

Wxt Cotitile Bonnie^ 

Wee, wee Toddle Bonnie, 

Lauchin' a' her micht ; 
Cheeks that rival roses, 

Een sae blue and bricht. 
Dimpled hands and gowden hair, 

Dainty wee, wee feet, 
Trippin' ower the carpet. 

Oh, how sweet and neat. 

Wee, wee Toddle Bonnie, 

Up at break o' day, 
Makin' wee, wee petticoats 

For her dolly fay. 
See her at the table, 

GathVin' ilka crum' 
For the wee bit sparrows 

That tae the door-fit come. 

Haudin' up the lookin'-glass, 

Glintent on the wa' ; 
Noo it's on puir grannie's face, 

Burnin* a' her jaw. 
Huggin' puir auld grannie's neck, 

Vexed for what she's dune ; 
Granny says sae kindly — 

"Lassie, it's a sin." 

Noo she's i' the parlour, 

Pussy on her knee, 
Teachin' him his lessons — 

" Come, Tam, A, B, C." 
Fu' o' kindly actions, 

Frowns ne'er on her face : 
Oh ! gin she were la'en frae us, 

'Twad be a lanely place. 



Oh, weel dae I mind o' the auld quarry knowe, 
Whaur bluebells an' gowans sae gaucily grow ; 
Whaur aft, when a bairnie, I've wandered to play 
Wi' ither wee playmates the hale simmer day. 

Chorus, 

Oh, the auld quarry knowe, oh, the auld quarry 

knowe. 
Though my hair it be grey, an' braid seas 'tween 

us row. 
To see that dear spot ance again ere I dee 
I wad like, ay, fu' weel, but that never can be. 

The auld quarry knowe, whaur I strayed ilka morn. 
When the fresh hues o' youth my cheeks did adorn, 

'Twas then I was free to stravaig at my will 
By the wee burnie's side or tne auld water-mill. 
Oh, the auld quarry knowe, &c 

The auld quarry knowe, whaur I first met my Jean, 
The brawest bit lassie that ever was seen ; 
She sleeps i' the yird ; the green turf haps her now, 
It's near to thafspot ca'd the auld quarry knowe. 
Oh, the auld quarry knowe, &c. 

Kind Death sune will ca', an' tak' me awa* hame ; 
I'll meet there my lassie an' wee sister Phame ; 
My faither an' mither I'll sune see, I dow. 
An' the bairnies wha played on the auld quarry 
knowe. 
Oh, the auld quarry knowe, &c. 

®0 tfje JEuse— 31 Silting 3aulr* 

Hech, sirse ! It mak^s me unco wae 
To think that for this mony a day 
YeVe gi'en*s the jink ! it winna dae, 

Ye jiltin' jaud ! 
Fu* weel ye ken I like fair play ; 

1*11 no be thraw'd. 

For hale three weeks I've missed ye sair, 
Bit deil a bit ye seem to care ; 
An 'oor ye hinna got to spare 

Wi' sic as me ; 
Ower mony coort ye, that I'm share, 

Bit wait a wee. 

It's five years noo sin' you an' I 
First cam' aquent (ye needna sigh) ; 
Fond recollections seldom lie 

Lang i' yer hairt ; 
I'm laith to say, auld friend, " gude-bye," 

Bit we maun pairt 

For a' the rhymes to me ye've gi'en, 
Ye dinna need to care a preen ; 
Fegs ! blethers they are jist a wheen, 

So some fouk say, 
Wha them in print ilk week hae seen. 

Think what ye may. 

Sae come, ye're welcome, tak' them back. 
Or, feth, wi' them a fire 111 mak' \ 
I'm vexed I ever to ye spak' ; 

Fule I ha'e been ; 
My hairt in twa ye've nearly brak', 

Fause, fickle queen ! 

Adieu ! dear " brithers " o' the News^ 
Adieu ! dear Ed,^ ye're gaun to lose 
Ane wha ye never did abuse ; 

Alack, alack ! 
I write the truth — it's no a ruse — 

ni laud'nam tak' I 



-0- 



Dear Laddie, what the mischiefs wrang ? 
Yer screed has gi'en me mony a pang ; 
Ye say IVe jilted ye ; hoo lang ? 

Three weeks an' mair ; 
The lassies noo ye're aye amang ! 

Weel may ye stare. 

I'm share there's no a nicht gangs by 
Bit what to kiss some lass ye try ; 

The thocht o't aften mak's me cry ; 

I'm jealous, mind ; 
Fause ha'e ye been ; O Johnnie, fie ! 

Ye was sae kind. 

An' as for coortin', Johnnie, lad, 
I ken fu' weel my name is bad ; 
Yet i' my heart for you I had 

Aye a'e snug place, 
Whaur never ventured hauf the mad 

Poetic race. 

Maist ilka nicht, ye twa or three 
Gang coortin', syne ye come to me. 
An' crave a sang 'boot Jeannie's e'e, 

Or Maggie's hair. 
Or Aggie, wha ye wadna gi'e 

For warlds an' main 

The lassies say the piece is fine ; 
Bit little dae they ken it's mine ; 
The lords an' ladies gi'e ye wine, 

An' mak' ye fou, 
Syne hame ye gang to raise a shine, -^ 

Or lie an' spue. 

Hauf sober't frae the flair ye rise, 
An* tak' the auld wife by surprise ; 

A stinging blow atween the eyes 
Ye'll find's nae joke, 

Nae wonner frae the hoose she flies, 
^O Jock ! O Jock ! 

Ye dinna need to look sae blue, 
For ilka word IVe said is true ; 
Bit let's be frien*s ; ye'll never rue ; 

Yer words draw back, 
An' fling the bottle frae yer mou' ; 

Nor laud'num tak'. 



%m%it, lajBS, I'm laftlj to fea&e se^ 

Jessie, lass, I'm laith to leave ye, 

Laith to let ye gang awa' ; 
Truth I tell, I'll no deceive ye, 

I lo'e nane like thee ava. 



Sair I wearied for thy coming, 
Wearied sair baith nicht and day ; 

While fancy ower your name was humming, 
As upon my bed I lay. 

Ever fondly o' thee dreaming, 
Peerless piece o' Nature's art I 

Star that guides ! for ever gleaming ! 
Love, accept my fervent heart 

In return, O dearest Jessie, 

Thy heart is mine, that weel I ken ; 
To my breast I'll fondly press ye, 

When we meet, dear lass, again. 



W^t Mtt Eocft 0* f^atr^ 

{For RecitaL) 

V THE howe whaur the blue-bell sae braw micht be 

seen, 
Nae mair i' the gloamin' I'll wander at e'en, 
Wi' dear, darlin' Johnnie, my bonnie wee wean. 
For noo, wi' the lave up tae heaven he*s gane. 

An angel cam' doon i' the deid 'oor o' nicht, 
An' took him awa' tae that region sae bricht, 
Whaur thousands o' bairnies a' sit roun' His knee, 
In robes o' pure whiteness, a braw sicht tae see. 

^ I sabbit fu' sairly, I cou'dna but greet, 

Tae think I'd nae mair see the wee face sae sweet, 
O' him wha said, " Mither dear, keep up yer hairt, 
It's only, ye ken, for a short time we pairt. 

" 1*11 meet ye aboon i' that bricht shinin' land, 
Whaur Jesus sae bonnie an' lovin' doth stand I 
Aye ready tae welcome the wee'st wean there, 
Sae mither, dear mither, oh dinna despair ! " 

I raise i* the nicht-time an' slippit aroun' 
Tae whaur oor wee Johnnie in death sleepit soun' ; 
An' as I there stood an' aft kissed the cauld cheek, 
Sae life-like he lay that I thocht he would speak ! 

'Twas a bonnie June momin', the lark sweetly sang, 
An' the butterflee fluttered the wild flow'rs amang, 
The lambs at the hill-fit sae plaintive did cry, 
The bonnie wee burnie wailed as it gaed by. 

A braw scene tae mony nae doobt this wad be, 
But the lambs an' the burnie had nae charms for me, 
For that was the mornin' they took him awa', 
Tae that place whaur a' wait the great final ca' ! 

When the guidman cam' hame frae the dreary 

kirkyaird, 
Withoot speakin' a word tae the room he repaired, 
An' there tae his Maker he vowed he wad keep 
The promise for his sake wha'd noo fa'n asleep. 

He quately cam' ben, I cou'd easily see 
The big tears o' sorrow welled up in his e'e ; 
The first words he spak' were, " O Tibbie ! tak' 

care. 
That ye pit awa' carefu' this wee lock o' hair I " 

He gaed me the lock that he got frae the wean, 
When he promised he'd never taste whisky again ; 
"He tauld me," quo John, "that it was a great 

sin, 
An' drunkards tae heaven wad ne'er enter in ! " 

The tears doon my cheeks noo began then tae rin ; 
John grippit my hand an' my face lookin' in, 
Spak' tenderly sae — " Tibbie, listen tae me, 
An' I'll tell ye the cause o't, withoot ony lee. 

" I took tae the drinkin', aft cam' hame at nicht, 
An' said tae ye, Tib, what I kent wisna richt. 
My conscience aye checked me for what I had 

dune; 
A voice seemed tae whisper, * John, John, what a 



sin.' 



" 'Twas a 'through bad company, that led me on ; 
I drank a' my siller, then seekit a loan, 
Tae bury wee Johnnie, frae Pate o' the Inn ; 
He strauchtly refused wi' a dry cauldrife grin. 

" My airm it was lifted tae strike him a blow, 
When the voice o' the wean seemed tae cry, 

*Faither; no ! 
For me, dinna strike him, 'twill gi'e mither pain ; 
Gang hame, mind the promise ye made tae the 

wean.' 

'* O merciful Father ! had I struck the blow^ 
He ne'er had again served the vile cup o' woe. 
Nor lured on the wretched wi' pushonous drink, 
Tae perish o' hunger on misery's brink. 

" I left the gay den wi' its crystal sae bricht. 

An' since then I've aye tried tae dae what is richt, 

'Tween God an' my conscience the truth, Tib, I 

tell. 
There's a difference in me, an* ye ken that yersel'." 

He raise frae the chimla, sjnie fell on my neck, 
An' sabbit fu' sair wi' a hairt like tae break. 
I had tae forgi'e him — what wife could dae less ? 
He wisna the warst i' the 'oor o' distress. 

Mony years slippit by : an' baith geyan auld, 
Sat patiently waiting His ca' tae the fauld, 
An' aften the twa as they quately mused there 
Thocht on the lang syne, an' the wee lock o' hair. 

A'e nicht i' the gloamin' when a' thing was quate, 
The angel o' death slippit in at the gate, 
An' tauld them its message ! " Prepared," they re- 
plied, 
An' gaed whaur nae trouble their souls can divide. 

I' the lanely kirkyaird at the back o' the toon, 
Tae the stranger wha happens tae gang passin' 

roun*, 
These words micht be read on a simple held- 

stane — 
*'He keepit the promise he made tae the wean ! " 



©fl %ttit vxt on t!ie iSonnle 3Lagg» 

Oh leeze me oh the bonnie lass, 

Wha leeves doon i' the west ; 
Oh leeze me on the bonnie lass, 

The brawest and the best. 
A hamely Scottish lassie, ay. 

As hamely as can be ; 
For a' the gowd in Lunnon bank 

This lass I wadna gi'e. 

Oh leeze me on the bonnie lass, 

Whase accents charm the hairt ; 
My ain bit bonnie Scottish lass, 

Wi' her I cou'dna pairt. 
Though saxty miles divide us twa, 

My love is aye sincere; 
O Jessie lass ! I lo'e thee weel. 

And wuss that ye were here. 

Oh leeze me on the bonnie lass, 

Whase aye sae trig and clean ; 
Oh leeze me on the bonnie lass, 

Wha never does compleen. 
Nae flaunting air nor gaudy dress 

Has she, this lass I ken, 
To try and catch the rovin' e'e 

Amang the haunts o' men. 

Oh leeze me on the bonnie lass, 
^ Whase worth I proodly boast ; 
Oh leeze me on the bonnie lass, 

The lassie I lo'e most. 
Noo gif this hamely Scottish lilt 

She e'er should chance to see, 
I hope 'twill bring her Sandy lad 

Ance mair before her e'e. 

®or SulU Cocftatoo. 

Hae onie o* you chiels seen oor gleg auld 

cockatoo ? 
He's as sleekit an' as pawky as onie petted doo ; 
He wauks us i' the mornin' wi' his " Pretty, pretty 

boy ; " 
At nicht when I lie doon tae sleep he aft will me 

annoy. 
He's auld-farrant an' as knowin' as aither me or you, 
An' he kens ilk word we say — ^he's a wise auld 

cockatoo. 

His cage upon a wee bit kistie Stan's at the fireside, 
Anent the big airm chair, ance my guid auld 

granny's pride ; 
At nicht when I am readin', wi' his neb he pouks 

my jaw, 
I ken fine what he's wantin' — ^gi'e his heid a wee 

bit claw. 
He's as sleekit an' as pawky as aither me or you. 
An' he kens ilk word we say — he's a wise auld 

cockatoo. 

Cocka likes a piece an' sugar an' a tastin' o' ham 
fat, 7" 

An' what he canna eat himsel' he flings doon tae 
the cat ; 

When toddlin' up an' doon the house he limps, 

like, in his gang, 
An' he nods his heid wi' glee when fouk sing him 

a bit sang. 
He's as fond o' fun an' mischief as aither me or 

you, 
An' he kens ilk word we say — he's a wise auld 

cockatoo. 

He'll be twenty-three year auld upon the nine- 
teenth o' July, 

Some say 'twill be a hunner years before the rogue 
may die ! 

Gin that's the case he'll see me oot, my bairns tae 
as weel ; 

In that enlightened age I hope that he'll be mair 
genteel. 

He's as sleekit an' as pawky as aither me or you, 

An' he kens ilk word we say — he's a wise auld 
cockatoo. 

<!Hefl2 on tije ©eatfi of Codta^ 

Nae mair we'll see the quick, sly leuk 
O' him wha sat beside the neuk; 
Hech, sirse ! I'm wae to think he'll pouk 

Nae mair my jaw ; 
Puir Cocka's gi'en us a' the jouk — 

He's noo awa'. 

For towmonds he's been 'boot the hoose, 
Sae slee, sae pawky, an' sae crouse, 
A favourite wi' the baims an' puss \ 

Bit in a rage, 
He'd aften grab at some wee mouse 

Doon in his cage, — 

Wha'd slipt up for a pickle seed. 

Or aiblins a bit steepit bread ; 

Nae doot it's twa-three young to feed, 

Doon i' their hole ; 
Bit sic a veesitor indeed 

Cock cou'dna' thole. 

At nicht, when ootside was nae treat, 

I've gaen an' aft got soakit feet, 

In trudgin' through the snaw an' sleet] 

For Indian corn, 
Raither than lat him want his meat 

Until the mom. 

Wae's me, I lik't the gleg auld chieP, 
An' sin' he's gane I've ne'er been weel; 
There's nae ane kens hoo much I feel 

His want at nicht ; 
The tears I try aft to conceal — 

An unca sicht ! 

To cry sae muckle ower a bird, 
Some fouk will say it is absurd ; 
They're no far wrang ; bit by my word, 

They'd drap a tear 
Had sic a thing wi' them occurred 

To ane sae dear. 

A wee square slate noo marks the spot — 
A place that ne'er will be forgot 
As lang as I ha'e breath, I wot, 

An' sense in heid; 
An' noo this rhyme laments his lot — 

" Puir Cocka's deid." 

©nig a jFace^ 

Only a face, but a tale thou can'st read 

In the pitiful look of those eyes ; 
Ah, me 1 in the wrinkles traced on that brow, 

What a Tolume of sorrow there lies. 

Only a face, that was once bright and fair, 
And she knew it, ay, only too well ; 

How many, allured by her artful charms. 
Felt the sting of the insect — and fell ! 

Only a face, with a wearisome look, 

That, alas ! speaks too plainly of grief ; 
She pines for the grave, and knows well enough 
• That her life here on earth will be brief. 

Only a face, and a woman's it was. 
That one cold night I saw passing by ; 

It moved me, I own ; I knew she had once 
Been the pride of a fond mother's eye. 

Only a face that would soon pass from earth, 
And forgotten, fade quickly away ; 

Wayfarer, alas ! thou know'st full well 
The sad penalty frailty must pay. 



so Rkyitusfraa tri£ Chzmla-lug, 



Only a fece, bet ens liesscn ir tanght — 
S<^ to knoT znd pertcim what is i%at ; 

Let God be jccr jyrreTd, andr oh, do not yield 
To rcmptarfcn, bet trust in His might. 



I ha'b an anld aunty F 6Jr Waddislea, 

She's cock o' the midden, though blin' o' a'e e*e ; 

Wed kent is Tib Toddy, 

The auld drucken body, 
Wha ilk nicht gangs cooitin' biythe Jock Barley- 
bree. 

Chorus. 

Jock Barleybree, 

Jock Barleybree ; 
For a diap o' the nappy what wadna Tib gie? 

My auld drucken aunty, 

Whase siller is sc^ty. 
Can aye hae a *' cinder" at nicht in her tea. 

Jock Barleybree ; 

'Tween you an' me, 
Wccl does she lo'e canty Jock Barleybree. 

On the croon o' her pow there's a big plaister 

patch ; 
But, for gudeness,tak' care that her e'e disna catch 
You lookin' at her ; 
She's guid at the patter, 
A tongue-deavin' randy — ^you'll no find her match. 
Jock Barleybree, &c. 

It's seldom that Tibbie's withoot twa black een ; 
It's the trade-mark o' Johnnie ! she cares na a 
preen ; 

The deacon, Pate Miller, 
Ance tried to preach till her, 
An' for a month after't in kirk wisna seen ! 
Jock Barleybree, &c. 

At me wi' her a'e e'e she does nocht but wink, 
When I try to persuade her to gi'e ower the drink, 

It's awfu provokin' 

(Withoot ony jokin' ;) 
At the Lake o' Destruction she's gey near the brink. 
Jock Barleybree, &c. 

Efie ffiallerg of mg SouL 

There hangs within the gallery of my soul, 
Suspended by the everlasting cords of Time, 

A few choice sketches by those master minds 
Whose brilliancy illumes the realms of rhyme ! 

I look — and lo ! in ecstasy am led 

Through "Nature's" glory, by that mighty 
one,* — 
Who grasps the lyre, and boldly thunders forth, 

Electrifying all, excelled by none ! 
The air is filled with perfume of sweet flowers, 

I hear the warblers, and the babbling brook ; 
On all sides how transcendantly portrayed ! 

While genius glows with power. Again I look ; — 

"Wee Jamie's Chair" is close by "Nature's" side, 

I try, but cannot staunch the falling tears, — 
The spring of feeling overflows so fast ! 

Though it has now been dry for many years. 
And who is he that sketches thus so well ? 

A genius great, whose arms have long been bare ; 
A Prince of Song, a navvy on the rail ! t 

World ! think of it ! and let thy great ones stare ! 

♦ WilUam Reid. 

t Until recently Alexander Anderson (surfaceman), was em- 
ployed on the line. He now fills the office of Sub-Librarian, 
University, Edinburgh. 

"The Breeks o' Hodden Grey " hang also there, 

I see the men who wear them, swarthy, strong, 
And high above the stir and noise I hear 

The anvil ringing forth its sturdy song ; 
What charms it hath to him * who wields the pen ! 

The forge of thought enkindling, while the 
sparks 
Fall o'er the world, imprinting in the fields 

Of literature, their everlasting marks ! 

Within this narrow crypt hang many more. 

By souls who sit upon the towering heights of 
fame! 
Brave athletes ! who 'gainst fate have nobly fought 
And conquered. Blest for ever be the poet's 
name ! 



A Anthers Sang, 

Come, cuddle doon, my bairnie. 

Hush, my bonnie doo, 
Yer jist yer mammy's ain pet ; 

Sonnie, keekk boo. 

* Alexander G. Murdoch, an engineer to trade. 

Eenies, fegs ! ye winna close, 

What I've got tae dae ! 
Tak' the rattle i' yer hand, 

Wi' the pussy play. 

Boo-rtian comin' up the stair, 

Tak' ye richt awa' 
Frae yer mammy an' yer dad, 

Oot yer beddie ba. 

Losh ! bit yer a waukrife thing, 

Gin I turn my back ; 
A' the errands I've tae gang, 

I ha'e you tae tak'. 

Whisht ! my lammie, fa' asleep, 

Rockie I will buy, 
A cartie an' a horsie. 

Gin at rest you'll lie. 

Bless the lamb, he's noo asleep, 

Soun' as soun' can be ; 
Quick the hearthstane I maun wash, 

An' mak' daddie's tea ! 

an (KHection Soitfl* 

Sons o' Lothian, ane and a', 

Come, gi'e to Will your vote, 
Drive the Tories frae the ha'. 

And gi'e to Will your vote ! 
Rally roun' him, be ye men, 
To Parliament Will Gladstone sen*. 
Prosperity will follow then. 

Come, gi'e to Will your vote ! 

Da'keith is raither shaky noo, 

Don't gi'e to him your vote ! 
Liberals, prove that ye are true, 

And gi'e to Will your vote ! 
Think o' him whase hair is grey, 
Fechtin' bravely day by day j 
" Prince o' Orators," they say. 

Come, gi'e to Will your vote I 

Honest, upricht, faithfu' man, 

He's worthy o' your vote ; 

Leader o' the Lib'ral clan ; 

For him we a' should vote ; 

Tory power has made us sigh ; 

" In wi' Whigs," is noo the cry, 

Let us gi'e the Libs a try, 

And gi'e to Will oor vote I 

Gladstone's come, and he'll win in, 

Wha would refuse their vote ? 

Keep him oot 1 'twad be a sin, 

Na, feth ! he'll ha'e oor vote. 

Willie kens what's richt and wrang, 

And we shall trust him, by my sang ; 

Lib'rals, up and dinna fang, 

And gi'e to Will your vote. 

Note,^ In acknowledgment of the above, the author received 
the following from Mr. Gladstone : — 

"Dear Sir, — Accept my thanks, hastily written, for your 
spirited and kindly song. — Yours faithful and obedient, W. E. 
Gladstone. March 24tb, i88o." 



^ 



a scale of Satirical T3tx%z. 

By the VicHm. 

What ! did my verses make her cry ? 

It's really most surprising, 
I'm sorry that I gave her pain, 

I must be 'pologising. 
But list, what was it all about ? 

That point let us consider : 
A friendly tite-d-tite, and then 

Good-bye, you know, I bade her. 

Before I said " Ta, ta " that night, 
She asked me to compose 

A verse or two about her eyes 

And " intellectual " nose ! 
I wrote it out, and sent it straight 

To Messrs Case & Co. ; 
" The Poet's Corner," that same week, 

Gave it a splendid show. 

Guess my surprise, when next we met, 

To see her face like lemon, 
I mean as if she'd tasted one, 

I sighed, " Oh, what a demon ! " 
I raised my tile, she gave a smile. 

But not to me, remember, 
'Twas to a swell who'd courted her 

Since early in September. 

When next we met, as I have said. 

She gave a knowing smile. 
And put this swell upon my track 

To do a thing most vile. 
This sorely throbbing heart of mine 

Went pit a-pit a-patter, 
The swell disdainfully remarked, 

" I wonder who's his hatter ! " 

But what was I ? a poet poor, 

Alias " Soor dook rhymer \ " 
'Twas maidens fair who praised my ware. 

And said I was a " primer." 

Encouraged by their winning smiles, 
And their high-flowing language, 

I wrote for fame — a golden name — 
Champagne, cigars, and sandwich. 

Until I met this stormy maid. 

Who drowned my prospects many, 
Because I wrote some verse and said, 

A nose — she had not any. 
Her nose, poetical, was small. 

But then she was a vixen. 
And swore she'd have revenge as sure 

As her name was Miss Nixen. 

When running down the street one night 

I came in close contact 
With this same swell somehow, and he 

Went straight upon his back. 
" Stop thief, stop thief ! " rang in my ears ; 

I plumped down on the ground, 
I looked — a crowd and five " blue-coats " 

Stood there all grinning round. ^ 

Meat, bed, and board for three long months, 

I got all through this maid \ 
Poets from me a warning take — 

Don't write what will degrade. 

But when in " fettle " you sit down, 

Sing well of every maiden, 
And take my word, ere very long. 

With praises you'll be laden. 



Fareweel tae auld Scotia, my ain native shore, 
Fareweel tae auld Scotia, the land I adore ; 
Fareweel tae her mountains an' heather-clad hills, 
Fareweel tae her valleys an' murmuring rills. 

Fareweel tae yon cot an' sweet wudland sae green, 
Fareweel tae the burnie that rins doon between ; 
Whaur aft i' the simmer wi' Jeannie I'd stray, 
An' list tae the warblers that sang on the spray. 

Fareweel tae my Jeannie, the fairest on earth, 
Fareweel tae her fair face, aye smilin' wi' mirth ; 
Fareweel tae her e'en that wi' love aye did shine. 
While under the auld aik, hoo weel I can min'. 

Though pairted frae Scotia, the land I revere. 
An' pairted frae a' the true frien's I hold dear ; 
My heart's warmest prayer aye tae Heaven will be 
For them, and dear Scotland, when I'm ower the 
sea. 

^0 SSoccfrtDei. 

Stanzas f and in the breist pocket o* a Worthy Chief Templar's 

coat, 

AuLD Bacchus, gang, and hide your heid, 
And let puir fouk their bairnies deed ; 
I'm share it's time that ye were deid, 

And i' your grave ; 
Through you fouk aften lose their breid, 

I, wi' the lave. 

On earth I'm share there's no your like, 
Ye disagreein' ugly t^e ! 
-^ Convertin' every barley spike 

Tae curst blue ruin, 
Then in some ditch ahint a dyke 

Set drouths a* spewin'. 

The best sup-porters that ye've got, 
And yet ye dinna care a groat. 
When they awake aft finji their coat 

Has ta'en its flicht. 
Sometimes their breeks ! a naked sot 1 

Fie 1 what a sicht ! 

Ye needna blush, rale facks in rhyme ; 
I saw a case yince i' my time, 

But telFt ? fegs na, 'twad be a crime 

r some fouks een, 
And then I micht offend auld Syme, 

My D.D. frien'. 

A second fiddle tae the deil 
I'll nae mair play, sae fare-ye-weel ; 
Me taste again 1 na, true as steel ; 
By this a' ken, 

Henceforth that Pate's a sober chiel, 
Amen, Amen ! * 



Fause, oh ! fause, has proved the lassie 

Ca'd Jeannie ; 

Ance sae kind, bit noo sae saucy, 

Fause Jeannie. 

Left me here sae sair despairin', 

Noo for me she isna carin', 

Jean maun hae a heart like airn, 

O Jeannie ! 



• I, Patie Pit-it-doon, Worthy Chief o' "The rale A'-tak'-it 
Lodge " o' Guid Templars, beg to state that the above address 
to Bacchus was written nearly sax months ago ; since then I 
hae been on the maist frien'ly intimacy wi' my auld and respected 
frien', Johnnie Maut ! 

£ 

Does she ever think o' Johnnie, 

Fause Jeannie ? 
He wha lo'ed her mair than onie, 

Fause Jeannie. 
Though she's been a fause deceiver, 
Wi' harsh words I winna deave her. 
Since aye guid I still believe her, 

Fause Jeannie. 

Aft I've met her in the gloamin', 

Fause Jeannie ; 
Roun' the Braid Hills gaed a roamin' 

Wi' Jeannie. 
Jeannie aye I thocht sae tender, 
'\^[qw, she's been a fause pretender, 
Time, I hae nae doobt, will mend her, 

Fause Jeannie. 

Weel she kenned I lo'ed her dearly, 

Fause Jeannie, 
That's the cause o't, ower sincerely, 

Fause Jeannie. 
Aft, when by mysel', I'm thinkin' 
(Ye needna lauch, I wisna winkin'), 
I tae kirk wi' pride am linkin' 

Fause Jeannie. 

laear 65 son toet ttt aEtmpIin' iSurn. 

Near by yon wee bit wimplin' bum, 

That dances tae the seaX 
I first saw bonnie Ailie Brown, 

A lass fu' dear tae ma 

The lintie sings fu' sweet and clear, 

But sweeter is the soun' 
O' the footsteps o' my lassie. 

My ain dear Ailie Brown. 

Ailie hisna meikle siller, 

In truth, she's nocht ava', 
But she has got a leal true heart, 

And that's the best o' a'. 

The modest gowan on yon brae, 

The heather, Scotia's pride, 
A' ha'e endearin' charms tae me. 

When my luve's by my side. 

Wi' Ailie i' the simmer's eve, 
I've speded the mossy braes. 

When cluds awa' doon i' the west. 
Were steeped in gowden haze. 

The water flowin' ower the linn. 
Like music, soun's sae sweet. 

Whene'er I gang, at gloamin' grey. 
My ain true luve tae meet. 

YiNCE mair weVe got a holiday ! 

Hurrah ! this time I'm gaun away 

To Bathgate, 'mang the hills an' wuds ; 

On gae my braws, aff come my duds, 

Sae, mither, get my claes a' richt, 

For I will gi'e hard-wark a fricht 

The morn amang the wuds an' hills ; 

The thocht my heart wi' gladness fills. 

A drizzlin' rain had fa'n a' day, 

Ower this I felt — weel, ocht but gay ; 

Still I pat trust in Him aboon 

To keep the rain frae comin' doon. 

" The mom," quo mither, " ere the daw, 

I'll see ye hame a drouket craw." 

My craig got weet, I will alloo. 

But then 'twas wi' Glenlivit dew ! 

My last words ere I fell asleep 

Were, ** Mind that ye your promise keep, 

An' wauken me at sax o'clock : " 

" Oo, ay, I'll dae that for ye, Jock." 

Asleep : I stood in street historic,* 
Aft praised by minstrels in the Doric ; 

— ■^■^^■^i^^"^'^—^ ■ I ■* — M ■ — ■■-- — ■■!■ ■■ ■ ■■■■■■I I 

• High Street. 

The hooses quaint on ilka side, 
Whaur aristocracy did bide ; 
Whaur drank an' feasted Dukes an' Earls, 
Wi' ither high-bred famous carles ; 
They're lang since gane, sae let them 

rest, — 
To hide their fauts it's maybe best. 
I sauntered leisurely alang, 
An' heard the soun' o' mirth an' sang. 
An' tracing it far up a stair, 
That's stood a century an' mair ; 
A voice said, " Fear not, but ascend ! " 
Sae I my steps did upward wend. 
At ilka stair-heid wretches weak, 
Seemed fam to ask what I could seek 
Up in that den o' filth an' reek. 
I reached the tap^ an' straucht before — 
I saw a patched- up open door, 
I looked within, there met my view 
A scene that thrilled me through an' through ; 
Young women, drunk, lay on the floor ! 
Men diced an' quarrelled, cursed an' swore. 
An' sic a hoose ! bare were the wa's — 
Bluid on the floor spak' mony fa's ! — 
Heartsick, I turned richt doon the stair, 
Intent to seek the road yince mair. 
But ere the stair-fit I did reach 
I heard a sickly voice beseech-r 



66 Rhymes frae the Chimla-lug. 

" A bit o' bread ; does nae yin hear ? " 
A cry heartrending to the ear. 
I halted quick, then looked within, 
God ! what a sicht ! jist banes an' skin ! 
There, *mang that mass o' dirty strae, 
Whaur never shines the licht o' day, 
A woman lies, an' to her breast 
There clings a wean — ^sae fondly prest ! 
Death, Death ! oh, why dost thou delay ! 
Come quick an' tak' them baith away ; 
They'll welcome you, — that weel I ken, — 
Then come, oh, come, I cried again. 
I left the'grand historic street • 
(Sae aften trod by royal feet), 
I^tumed, an' faced a palace proud, — 
Oor grand auld famous Holyrood ; 
Some bonnie weans were playin' there^ 
In childish glee, devoid o' care ; 
Still on I hurried : at the yett 
An unkenned frien' by chance I met. 
We sped alang, syne up the hill 
We quickly clam' wi' richt guid will ; 
We sat us doon whaur, seen by nane. 
Near to that pile o' ruined stane ; * — 
The stranger spak' — " Here by oorsel, 
Noo, list ye what I've got to tell." 



* St. Anthony's Chapel. 

THE STRANGER'S TALE. 

Aicht years ago, aboot this time, 
When I was in my youthfu' prime 
I lo'ed a maid, a beauteous queen, 
A fairer face IVe never seen. 
We trysted aye at Holyrood ; 
An' aft I thocht as there I stood, 
Wi' Jean sae bonnie at my side, 
Hoo sune she'd be my bonnie bride. 
We met a'e nicht at e'enin's fa', 
An' by her looks I plainly saw 
She met me wi' a troubled mind. 
Her secret I tried hard to find ; 
But aye the tears cam' frae her een, 
An' then I ask't, " What ails ye, Jean ? 
Come, tell me, lassie, dinna fear, 
Come, tell the warst, an' trust me, dear." 
Then saftly on my breast she fell, 
An' sabbin', tell't me, ay hersel, 
That she was forced to wed auld Ben, 
The laird o' big Blaeberry glen. 
I stood as rooted to the spot ; 
She sabbit sair, speak I could not. 
Again she said — " I wadna gi'e 
The shepherd o' fair Woodislee 
For a' the gowd o' yon rich carle. 
Though he was worth, ay, a' the warl'." 

" God bless ye, Jean," I murmured low, y 

" And, grant that I mysel' may show, 

I'm worthy o' such love as thine, 

Thou fairest o' fair woman kin'.'* 

Ere sleep that nicht had closed oor een. 

An aith I made alang wi' Jean, 

That nocht but death should pairt us baith, 

Hoo prood we then could welcome cieath. 

The waddin' day at last cam' roun' — 

Weel dae I mind 'twas floo'ry June ; 

Blaeberry glen, whaur leeved the laird 

(The hauf o' what Jean wad hae shared), 

Was deckit oot in grand array. 

For this was the lang-looked-for day. 

But why bide they frae kirk sae lang? 

Ah, why ? there's sharely something wrang ; 

The laird cries, "Whaur, oh whaur's the 

bride ? " 
" Ay, whaur ? " they ask on ilka side. 
They socht her lang, they socht in vain. 
But feth ! they ne'er saw Jean again ; 
For to the lad she lo'ed sae weel 
That mornin' early she did steal ; 
Syne baith o' us awa* did gang. 
An' did what ne'er was counted wrang ; 
An' sae to lessen care an' strife 
We faced. the warld as man an' wife ! 

In time a sweet wee bairn was bom, 
Ah ! weel I mind that happy morn ! 
But ere anither dawned for me 
The bairn lay deid, an' so did she." 

The tale was dune ; the unkenned frien* 

Bade me " Guid-bye," an' vanished clean ! 

Frae whaur I sat I quickly sprang, 

For weel I kenned I'd tarried lang. 

Hame I arrived, as white as death, 

Jist clean knocked up for want o' breath \ 

Drew in the chair, my breakfast took. 

Syne ower the papers gied a look. 

The nock struck aicht, 'twas time for train ; 

Says mither, " Are ye gaun yer lane ? 

Noo, mind an' me a present bring, 

Or by my feth, yer lugs I'll wring." 

Arriving safely at the station, 

'Lang wi' a frien' (bit nae relation), 

Wee got oor tickets, taen a sate. 

An' forty ticks we didna wait. 

Ere we were flee'in' past the rock 

(That's aft withstood th' invader's shocL) 

Upon which stands a Castle auld, 

An' gey queer tales 'boot it are tauld ; 

Tales I could tell, but what's the use ? 

I'd only get some fouk's abuse. 

The Castle rock had disappeared, 

Corstorphine station we had cleared ; 

But when to Ratho we cam' nigh, 

A chiel wi' micht an' main did try 

To get inside the carriage door, 

But missed his fit 1 Hoo I did roar. 

I lookit oot ; there on his back 

He kickin' lay upon the track ! 

He sune got up, cam' crawlin' in. 

" Frae afF my knees I've knocked the skin. 

Hoo'er," quo he, " I'll sing a sang." 

Said I " Is't short ? " " Weel, frien', no lang." 

He cleared his throat, an' thus began — 

Gi'e ye the words ? I think I can : — 



SONG 
(Respectfully dedicated to the train-singing fraternity.'^ 

When I was but a wee bit wean, 
My mither said I'se witty, O ; 

I'd aye hae hands as white as snaw. 
And ne'er gang much on fittie, O. 

And fegs ! the truth she truly tell't, 
Wi' that there's nae disputin', O ! 

It's very seldom, be it kent, 
That I'm on my ain footin', O. 

I'm here, I'm there, I'm everywhere ; 

I'm kent at ilka station, O ; 
I never yince in a' my life 

Was in a situation, O. 

I hae been trained sin' I was young 
To mak' my bread by irainin\ O 1 

I aye am dry, I'm never wet, 
Though weeks on weeks its rainin', O. 

Noo, a' I want frae ilk yin here's 
A copper for the singer, O ! 

Anither station noo appears ; 
Nae langer I. can linger, O. 

He raise to gang : my God ! what's that ? 
A crash — a scream— frae whaur I sat 
Flang doon — dumfoundered I awoke ! 
To hear my mithqr shoutin', " Jock ! 
For gudeness-sake, man, get ye up, 
An' o' this tea, man, tak' a cup ; 
It's sax o'clock f noo, dinna sleep ; 
See, where the sun begins to peep 
Sae bonnilie frae yont the cluds, 
Ye'U hae a grand day for the wuds. 
— Jlise up, ye sleepy-heided laddie. 
An' tak' this toast an' finnin' haddie ; 
I wonner ye hae nae mair sense — 
What's that ye say ? sleep is immense ? 

My certy lad, gin I vas able, 

rd lay ye ikfat across the tabtey 

An' teach ye that ye wadna say 

That sleep's immense ! Alake^bday ! 

Whoi I was yonng gin I'd q)eak back ^ 

My mither wad the disb-doot takf. 

An' draw it richt acioss my faat^ — 

An' feth, it wisna oot o' place ; 

Ftc blessed her ower an' ower again. 

For liddn' me, a thcM^itless wean. 

Look ! thoe's the rain, o'd what a shower ! 

Get up, or I will pif ye ower.* 

Oweijoyed that I had yet to gang 

To Bathgate \ oot o' bed I ^pran^ 

An' teU't my mither a' my dieam. 

Bat, fegs ! weel pleased she didna seem ; 

She thocht that something wad be£si' 

Her laddie when he gaed awa. 

That day to Bathgate I did gang. 
An' roved the wuds an' hiUs amang ; 
Returned at nicht Strange it may seem, 
Twiu Fve been there ; jinu in a dream ! 

{Owertrue,) 

See ye yonder stately mansion ? 

See ye yonder proudfu' swain ? 
See ye yonder fa'in woman, 

Hoo she pleads, and pleads in vain ? 

Hear ye hoo the cruel villain 

Sternly bids her go away ; — 
Coldly turns his back upon her — 

Deaf tae a' she tries tae say ? 

He wha cruelly deceived her, 

He wha made her what she is ; 
Only twelve months since he ca'd her. 

Fondly ca'd her, his dear Liz. 

Scorned by ilka ane wha kens her, 
Pointed oot wi' words, "Look there !" 

Ance sae guid, sae kind, sae loving, 
Ance sae beautiful and fair. 

Her bairn maun starve, withoot some help — 
Some help frae him, she fain would crave. 

Refused and scorned, she seeks the river — 
A scream, a plunge, a watery grave ! 

Oh, ye young and virtuous maidens, 
Drive the tempter frae your sicht ; 

Dinna heed what he may tell ye — 
Seek, aye seek, tae dae what's richt. 



Stanjag 

On receiving a massive walking-stick from Frank H, Gordon^ 

a hrither bard, " 

LosH preserve us ! what a stick ; 
Man, Gordon, ye are jist a brick ; 
A fine shillelah for a Mick 

I trow/twad mak' ; 
An' wi't some landlord they wad lick, 

Or break his back. 

The cat gey sune got oot o' sicht 
When I produced the stick at nicht ; 
My mither got an awfu' fricht. 

An' sabbit sair. 
To think the hoose, her great delicht. 

She'd rule nae main 

I strutted up an' doon the flair, 
An' dang the leg clean afif a chair ! 

My mither could dae nocht bit stare ; 

I roared an' lauched ; 
" Man, Jock, for guidness-sake, tak' care — 

Ye're sharely dauft ! " 

I'm no jist dauft, bit kind o' prood, 
Though aiblins you may think me rude ; 
Ower lang, ma fegs ! I think IVe stood 

The jeers o' some : 
I'm jist in red-hot fechtin' mood, 

Noo^ let them come. 

Come ane, come a* ; I carena wha' ; 
A wee bit crack an' doon ye fa' ; 
Noo, deil a chance ye ha'e ava' 

Wi' sic as me ; 
I hae a frien', jist come awa', 

The chiel ye'U see. 

This stick through life will be my frien' ; 
When auld age comes, on it I'll lean ; 
An' when the grass is waving green 

Abune my heid, 
Still to the fore it will be seen, 

A frien' indeed. 

In Glasca' toon there leeves a lass, 
A lass baith blythe an' bonnie, O ! 

What though she works within a mill. 
She's jist as gude as ony, O ! 

To Embro' toon she a'e day cam' ; 

We had a crack thegether, O ! 
To equal her, as fack as death, 

I never saw anither, O ! 

There's meikle lear within her pow. 
She's rinning ower wi' knowledge, O 1 

On ony subject speaks as weel. 
As if she'd been at college, O. 

The lasses here, gif ye're no braw. 

In scomfii' pride ilk passes, O ! 
The senseless fules ! they're nocht bit gowks ! 

Gi'e me the Glasca' lasses, O ! 

There's some fouk aye gimin' for this thing and 

that ; 
A fine flashy dress or a braw feathered hat ; 
I've had my ain cravings, but naething can damp 
My feelings sae much as the want o' a stamp. 

Some chiels aye hae plenty o' siller at hand, 
But poets, it's kenned very seldom are grand ; 
I'm yin o* the race, an' sae e'en like the rest 
I'm puir; withoot stamps, an' maun jist dae my 
best. 

I ne'er until lately wi' auld wives fell oot ; 
Confoond it ! gey sair it has put me aboot ; 
It's a' through no sending my rhymes ilka week 
To papers ; deil tak' it ! they're no feared to speak. 

The limmers misca' me by nicht an* by day ; 
A penny they waste ilka week, so they say, 
In buying the paper my nonsense to read, 
When they for their wames should be getting guid 
breid. 

Last nicht wi' a lassie I gaed doon the street, 
An' wha dae ye think I should happen to meet. 
But an auld drucken howdie, ca'd cabbagy Meg, 
At stealing a guid hand, a ditto to beg. 



\^ 

I tried hard to shun her, but fand it nae use : 
For no writing constant I got much abuse ; 
Before the young lassie I'se ca'd waur than 

scamp. 
Quo* I, " Haud yer tongue ; it's the want o' a 

stamp." 

I wonner if ye've ony stamps ye cou'd gie ? 
Fu' weel I'd be pleased, frien's, to tak' them frae ye ; 
I fancy I hear ye say, " What a young scamp ! 
It's the ten-fingered tawse ye should get, no a 
stamp." "* 



Oh 1 the Auld Coort, the Auld Coort, 

The place whaur aft we meet, 
Oh, after wanderin' up an' doon, 

There's ne'er a place sae sweet 
The Auld Coort, the Auld Coort, 

The place whaur we hae played ; 
Whaur aften in oor boyish hours 

The moments swiftly gaed. 

Oh ! the Auld Coort, the Auld Coort 
That's kept us frae the weet ; 

An' mony a cauld an' stormy day 
Shut oot the cauldrife sleet 

The Auld Coort, the Auld Coort, 
Though black its wa's may be, 

It's ever been, an' ever will 
Be still the same tae me. 



Oh ! the Auld Coort, the Auld Coort, 

Thou ance did'st look sae fine ; 
But, noo wi' years an' years gane by, 

Thou'rt frail, and in decline. 
But still thou art the Auld Coort, 

The same dear spot tae me — 
I'll ne'er forget thee, Auld Coort, 

Until the day I dee ! 



®or ^oDser S^ati's; noo tfmt ^z Sea. 

OoR sodger lad's noo ower the sea, 

Wi' ither birkies dear, 
Sae dicht the saut blab frae yer e'e. 

An' gie three times a cheer. 

It's yisless, feth, tae whinge an' greet ; 

It winna bring him back ; 
When duty ca's, it maun be dune — 

A lesson frae this tak'. 

He'll miss fu' sair the lintie's sang, 
The heath-dad hills sae hie, 

The burnies an' the waterfa's, 
Sae pleasant tae the e'e. • 

The lassies tae, sae young an' fair, 
•^^ Wha aft hae stown his heart ; 
I'm thinkin', Sandy lad, wi' them 
Ye were gey laith tae pairt 

He'll miss the frien's he lo'ed sae weel ; 

The auld coort's wa's sae black ; 
Nae doot he'll think upon the nichts, 
^ The shines he help't tae mak' : 

• 

The auld wife's risin' oot o' bed, 

An' droonin' us wi' water, 
Tae try an' gar us baud oor tongue, 

For, fegs, we made a clatter. 

Belyve some day he will return, 
Wi' knowledge fu's can be ; 

Well be richt gled tae meet the lad 
Wha comes frae yont the sea. 

Let's hope he'll ne'er meet wi' ill luck, 

But prosper ilka day ; 
Aye frae temptation's path keep straucht. 

An' never .gang astray. 

The time again has noo come roun' 

When a' things look sae fair, 
An' the laverock i' the mornin' 

Sings high up i' the air. 
The daisies an' the buttercups 

Are covered ower wi' dew ; 
An' Nature spreads her verdant robe, 

An' mak's a' things look new. 

How sweet upon a simmer's mom 

To lie beneath the trees ; 
An' there, amang the waving grass, 

Inhale the caller breeze. 
An* listen to the melody 

O' blackbird an* o' thrush, 
Wha sing in sweetest ecstacy. 

On ilka blooming bush. 

O simmer, dear thou art to me ! 

Ance mair at e'enin's fa* 
I'll musing wander through the wud, 

Whaur builds the hoodie craw ; 
Beside the burnie I'll sit doon, 

To wait the lass I lo'e \ 
We've trysted aften there before, 

An' aye she's been fu' true. 

©fr, (Efuejjg se tofja $ met gejjtrew? 

Oh, guess ye wha I met yestreen, 
As I strayed i* the gloamin' ? 

Oh, guess ye wha I saw yestreen, 
Oot ower the fields a roamin' ? 

Fond recollections o' the past 

Arise, but why thae tears ? 
I've lo^ed thee lang, I lo'e thee still, 

An* will through a' my years. 

In boyhood's sunny ^fleetin* 'oors, 
Hoo aft wi' thee IVe strayed, 

An' bask't amang the grassy glades 
Midst warbled serenade. 

IVe deck't thy broo sae bonnilie 

Wi' gowans frae the brae. 
An' aft I thocht you fain wad speak, 

But deil a word ye'd say I 

I've taen ye tae the wimplin' burn, 

An' aft gien ye a drink ; 
An' by your pawky, kindly ways, 

Weel pleased was ye, I think. 

I'll ne'er forget the pairtin' day — 
Sair was this heart o' mine ; 

For towmonds guid this heart was sair, 
Ay, sair, auld frien', was thine ? 

I've jist returned frae yont the sea. 

An' find thee still the same ; 
The only dilFrence I can see, 

You've got a better hame. 

Lang may ye leeve, frien* o' my youth, 

An' romp aboot the wuddy ; 
Success to Peggy Shuffleshanks, 

Kvl yoUy her sonsy cuddy ! 

Ye ken noo wha I met yestreen, 

As I strayed i' the gloamin' ; 
^Twas puir atUd Peggy's cuddy that 

Was ower the fields a roamin'. 



Sonnet— (SlaUiStone^ 

Man of the people ! our Demosthenes ! 

Whose speech electrifies each living breast ; 
Who paralysed fraud's sinister decrees, 

And lowered the brood of war's imperious crest — 
To give the weaker nations peace and rest, 

And show that Britain could be great and just : 
Thus, if I may depict thee as thou art — 
I ask — ^who can enact so grand a part 

As thou hast done ? Oh ! honoured Sir, I trust 
This simple tribute, which I now indite, 

May show the love I bear thee in my heart : 
And laud thy courage in the noble fight 

For Peace, Retrenchment, Justice, and Reform, 

As thus I hail thy voice, heard high above the 
storm ! 



^ Colloquy tot tfie iEuse 

On an expected visit from Frank H, Gordon, Elie House, Fife, 

Come, Muse, wake up ! What's that ye say ? 
YeVe wauken been this mony a day ? 
D'ye kenThat this is Hogmanay ? 

I'm in a mess. 
A what ? a drink, ye jaud 1 we'll hae j 

Noo, jist a'e gless. 

I see ye smack yer lips gey weel ; 
Bit, losh I tak' care ye dinna reel ; 
At twal' the nicht wi' me ye'll smel 

Fu' mony a stair; 
This is the nicht o' nichts ; ye'll feel 

Richt prood, I'm share. 

Frae Elie, Gordon comes the nicht. 
An' (on the quate) means tae get ticht ; 

He's gaun tae dance wi' a' his micht, 
*^ An' sing like stoor ; 

An* i* the kilts ! losh, what a sicht ! 
'Twill mak' ye cower. 

A glorious nicht we mean tae spen'.j 

We're gaun tae first-fit a' I ken ; 

When whusky, cheese, an' loafs brocht ben, 

An' set before us, 
We'll eat an* drink oor fill, an' then 

We'll get uproar'ous ! 

The morn, Auld Reekie Frank maun see 
(That's gif he's no upon the sgree) ; 
The Castle, Arthur's Seat sae hie. 

An' Holyrood, 
An' Princes Street, grand tae the e'e, 

See it a' shou'd. 

Bit lod, it's time that I sud be 
Awa' tae meet Frank frae Elie ; 
Sae, Musie, sit ye doon a wee. 

Till I come back \ 
Then wi' Frank Gordon, you an' me 

Will hae a crack. 

Wift Mtt ©rpfjan iLatiiie iofja Stngg V 

t!je Street. 

Nae warm streaks o' sunshine, tae cheer the bit life 
O' the feckless wee orphan in poortith's sad strife, 
Baith faither and mitherless ; wha wadna greet, 
For the wee orphan laddie wha sings i' the street ? 

Nae kind lovin' mither tae ca' him her ain, 
Or teach him fu* carefu' his bawbees tae hain ; 
He misses her sairly : when rain fa's, or sleet, 
I'm wae for the orphan wha sings i* the street 

His claes are a' ragged ; his hair's never kaimed, 
But, mithers, I ask, can the laddie be blaimed ? 
No ? then pity tak* if you happen tae meet 
Wi' wee Bobbie Ballant, wha sings i' the street. 

It's a grand consolation tae think, that some day 

The Lord frae a' sorrow will tak' him away, 

Tae that bricht gowden mansion, his mither tae 

meet, 
And see there the angels wha sing h)niins sae sweet 1 

But, oh ! while he's here mak' his burden fu' licht, 
Strive tae guide the wee waif in the path that is 

richt, 
And pray in your pity, as a' yer hearts beat, 
"God bless the wee orphan wha sings i' the street 



if 



Rhymes frae the Chimla-lug. 87 



Sonnet to aKilliam ISiz^. 

Resplendent Genius ! fertile son of song ! 

I now obey the mandate of the Muse, 
In hailing thee — one of the gifted throng 

Who vitalise the soul's expanding views, 
Which never fade, nor lose the charm of power. 

The sketches thou dost paint in glowing tint 
Of splendour, gleam with beauty on the eye, 

And on the mind an influence imprint — 
Enkindling ecstacies which never die j 

Whilst I, entranced, exclaim — oh 1 glorious 
dower ! 
That thus enriches Nature's laurelled bard, 

Whose touch electrifies the breathing lyjre, 
And thrills the bosom with immortal fire — 

While fame enthrones him in the world's regard ! 

W^t gammer o' an ^ulti ^cotcfif WJSt. 

DUNE UP IN RHYME. 
{A raUfack,) ' 

Last Friday nicht when I got hame, 
Wi' face gey black an' empty wame, 
My mither quately tae me came, 

An' said, " Man, Jock, 
Hoo I ha'e lauched : I'm no tae blame 

Deil tak' you fouk. 

" That forester owerbye i' Fife, 
Wha writes sae mony things tae life : 
Wha no langsyne lashed a'e auld wife. 

Or wives, I think ; 
An* wha, 'cause fa's were unco rife. 

Swore ower the drink, 

" Has i' the News* this week a screed 
Concerning you an' Willie Reid ; 
My certie, he has cheek indeed 

Tae ca' you Jock ! 
Gin I'd my will I'd stap his heid 
Deep in a pock ! 

" But that's no a' ; he says that he 
Ere lang M'Gonagall will see. 



* « U/M»h1^ hJ^«t^ "* 



Weekly News, Dundee. 

The greatest poet — ^what a lee ! 

That I'U dispute ; 
I think you, Jock, best o' the three, 

Without a doot 

" There ye sit doon an' read yer book, 
An' never speak tae fouk, nor look ; 
Yer supper tak' at yince ; tae cook 

An' ha'e things clean, 
I'm never afF my feet ; ye gowk, 

What dae ye mean ? 

" When neist ye're writin' tae Dundee, 
Tell Frank H. Gordon straucht frae me — 
I've hit a plan, gif he'll agree, 

I hope he will ; 
My plan ? a contest it's tae be 
. Tae try the skill 

" O' famed M'Gonagall the * great,' 
Whase rhymes pit a' fouk in a state ; 
/// get * bard ' Clummy ; he will dae't 

For me, I ken ; 
I'll gie baith till a certain date 

Their lilts tae sen'. 

« The Editor o' Weekly News, 
He'll be the Judge. What ! micht refuse ? 

Weel, if he does, him I'll abuse, 

An' no be feared ; 
Gif he my temper tries tae rouse. 

His hair, Fll teared ! 

" Tell Gordon sune some word tae send : 
Tae dummy's hoose my way I'll wend. 
An' say M'Gonagall, his friend, 

Alias 'rival,' 
Has challenged him ; gin he's no henn'd, 

Then let us strive all." 

My mither's 'wa' tae dummy's hoose ; 
You see I've got some ill abuse ; 
Tae yammer back there was nae use ; 

Mind she's my mither. 
Write sune, or else she'll play the deuce. 

Adieu, dear " brither." 



Rhymes frae the Chimla-lug. 9 1 



Boon ftg %t 3Sonnie l^umi^% Sine, 

DooN by the bonnie burnie's side, 

And in a lonely cot, 
'Twas there I met my ain true love, 

Wha ne'er shall be forgot. 
Weel dae, I mind that simmer's eve ; 

The sunset was sae braw ; 
Sweet flowVs grew there, but Annie Was 

The sweetest flow'r o' a*. 

The day had been a glorious ane, 

The trees were fresh and fair : 
The wild-flow'rs growin' roun' aboot 

Perfumed the evening air. 
The birds upon the trees had ceased 

To warble forth their lay. 
Which aft had charmed the traveller 

Upon his lonely way. 

There doon i' that sequestered spot, 

Wr gowans a* aroon', 
IVe watched the lammies on the brae 

Beside the ewes lie doon. 
And aften at the gloamin' grey, 

When roses bloom sae fair, 
I still frequent the burnie's side, 

And meet my Annie there. 

W^z "iMAz 9$arti'ie( i^lg 

To James Slimming, Dundee. 

Dear Jamie lad, 1*11 jist ha'e time 
Tae scribble doon this piece o' rhyme ; 
' 'Tis Friday nicht ; scarce see a styme j 

Hark ! twal' o'clock ! 
I ken I'm richt, for there's the chime 

O' St. Giles' nock. 

Your hamely lines I've read, my frien' ; 
An' let them tae some chiels be seen — 
Chiels wha I meet gey aft at e'en, 

Tae hae a haver ; 
They like tae ha'e a crack, I ween, 

Wi' this young shaver. 

For lat me tell, although I'm young, 
The razor ower my lip's been hung ; 
The twa three chiels I gang among 

Ha'e wit, that's true, 
An' dinna like tae see hair strung 

Aboon the mou'. 

It's classic, so at least they say, 

Tae ha'e your face clean shaved ilk day ! 

But lat them say whatever they may, 

I think they're wrang ; 
It disna* tak' a shave ilk day 

Tae mak' a sang ! 

Feth, Jamie, but I'm awfu' tired, 
My hands wi' puUin'* are a' fired ; 
But I hae dune what I desired, 

Namely, a screed. 
To Jamie S , wha has admired — 

My Doric reed. 

But I've jist penned some simple rhyme, 
O' what IVe seen dune in my time j x 
Nae muckle guid, nae muckle crime, 

That ye'll admit : 
Yet maybe tae some brichter clime 

I yet may flit. 

Tis there I'll meet the lass I lo'e, 
Like dearest Annie, aye sae true ; 
Her smiles revive me like the dew 

O' Helicon ; 
" Young Bard," says she, " Keep fame in view ; 

Noo haste ye on ! " 

Noo, Jamie la^, I'll say gude nicht ; 
The ink frae aff" my quill I'll dicht ; 



♦ Pulling the bar of the hand printing-press. 

G 

Tak* afF my claes : blaw oot the licht ; 

Jump intae bed, 
Weel pleased tae think tae ane sae bricht 

A word I've said. 

Frien', gin ye hae an *oor tae spare, 
Some nicht, in trowth I wadna care 
Gin ye wad lat's ken hoo ye fare 

Up i' Dundee ; 
O' luxuries, a hantle mair 

Ye'U hae than me. 



{A Granny's Bairn,) 

OoR wee Johnnie's gane for ever 
Tae that bricht land up aboon, 

Whaur the Saviour sits in glory, 
Wi' the bairnies sittin' roun.' 

Singin' hymns o' praise sae bonnie — 
Singin', singin' nicht an' day ; 

Neither pain nor suff'rin' feel they — 
A' their troubles passed away. 

My wee Johnnie's there amang them ; 
Wi' his smilin' face sae sma. 

Wonderin' when his guid auld granny 
Tae that land will come awa*. 

Mind ye, Johnnie was gey pawky, 

An' he lo'ed his granny weel ; 
When he wanted tools or toy-box, 

A' tae her he wad reveal. 

That nicht ere the angel took him, 

Sittin' on his granny's knee, 
These words cam' frae his wee lippies — 

" Granny, sing yon hymn tae me ! " 

" What yin, Johnnie ? " " Yon yin, granny, 
Wi' the words sae saft an' sweet" 

But the nicht had not departed 
Ere he gaed the Lord tae meet. 

Weel the mither lo'ed her sonnie ; 

Meikle tears she shed that day 
After " faither " an' the mourners 

Tae the yird had ta'en their way. 

Though he's gane, green in oor memory 
He'll remain till de^th does ca' ; 

Then, oh ! then, I'll see the bairnie 
That I lo'ed the best o' a'. 

©0 ^, C. %■ 



'Tis of thee, my own heart's treasure, 

Thee alone, I proudly sing ; 
E'en thy name, oh ! clearest Annie I 

To my heart will gladness bring. 

It recalls the glorious evenings 

In the country, side by side, 
Loving words between us spoken, 

Hours that did too quickly glide ! 

Earth no charm would have without thee ! 

All that's mine to thee I'd give ; 
Dost thou think I flatter, Annie? 

'Tis for thee alone I live ! 

Night and day I pray and bless thee ; 

Little knowest thou my love ; 
Annie, dearest, oh ! I love thee. 

Witness thou, O God above I 

a Cradt anent 2Cam Stark's ©ninft Mitt. 

The ither nicht, beside the lug 
I fand myser cock't geyan snug j 
A'thing was quate, no e'en a dowg 

Was there to bark ; 
Quo' I to puss upon the rug, — 

" Noo for a lark." 

I gets the paper, quill, an' ink, 
Ca's on the lass to hae a jink ; 
An' jist as words began to clink, 

I heard a rap ; 
An' 'fore that I had time to wink — 

In there did stap 

A lang, lean chap, a worthy frien', 
Wha aft gie's me a ca' at e'en ; 
His equal share I've never seen. 

For hamely crack ; 
O' tellin' stories richt, I ween, 

He's got the knack. 

I tauld him jist to tak' a sate ; 
Quo' he, " I'll no ha'e lang to wait ; 
^ I've come 'boot that poetic spate, 

Tam Stark's drunk wife ; 
I dinna flatter whan I say't, 

Ye've drawn't to life." 



98 Rhymes f roe the Chimla-lug. 



" Ower true, my worthy frienV quo' I, 
" Bit whisht 1 we mauna speak ower high, 
Ye dinnaken wha micht be nigh, 

Wi' listenin' ear ; " 
" Hoots, hoots," quo* DonaF, " dinna sigh, 

Ye needna fear. 

" Ye spak' o' nocht bit what was true, 
As weel I ken, 'tween me an' you :^ 
Ye gied baith Tam an' Meg their due, 

An' that I'll swear ; 
Forbye, the hale braid kintra noo 

Kens far an' near 

" That Meg has turned a new leaf ower ; 

Nae mair she's i' the deevil's pow'r ; 

That black-faced tyke nae doubt wad glow'r 

Th' auspicious morn, 
\Vhan Meg resolved she wad gi'e ower 

John Barleycorn. 

" Bit, Jock, I'll ha'e to gang my gate ; 
I think I've ta'en ower lang a sate ; 
Whisht ! t^jjal' o'clock ! 'od sake, it's late, 

I maun awa' ; 
Guid nichL" " Guid nicht, my worthy mate, 

Sune gi'es a ca'." 

'Fore gaun, frien' Donars hand I sheuk, 
Syne snibb*d the door, gat i' the neuk ; 
Wrote this bit rhyme into a beuk, 

O' what we'd said, 
Then quickly aff my claes I took, 

An' gaed to bed. 



Fu* mony canty sangs we hear, 

Frae bardie chiels the noo. 
Yet few there are wha touch upon 

The things at nicht they view ; 
A clean hearthstane, a wifie's smile, 

Gar flee the thochts o' toil, 
Or the singing o' the kettle. 

That is jist upon the boil. 

The bairnies toddlin* up and doon. 

Sic dauft-like questions spier — 
Hoo they frae oot a cabbage -stock, 

Tae " mammy " were brocht here I 
" Oh ! blessings on the sweet wee lambs !" 

Ilk mither's heart exclaims ; 
And so may Heaven for ever guard 

The jewels o' oor hames ! 

Far better at your ain fireside, 

When lood the March win's blaw, 
Or when the streets are covered ower 

Wi' aither slush or snaw ; 
The weans are busy at their books — 

Wife darnin' socks wi' care, 
While you sit readin' i* the neuk ; — 

Nae wasted meenits there. 

Oh ! happy are the sons o' toil, 

Wha dinna waste fu' spen' ; 
They've rowth o' comfort stored at hame, 

That rich fouk dinna ken ; 
Their but-and-ben a palace is, 

Contentment reigns supreme ! 
Frae year tae year, life flows as smooth 

As doth the rural stream ! 




4- 



THE END. 



